<http://schema.org/articleBody>
"En una ocasi\u00F3, parlant de l&amp;#039;holocaust, un amic d&amp;#039;origen jueu em va comentar que Hitler havia assassinat sis milions de jueus, m\u00E9s de mig mili\u00F3 de gitanos i sis ciclistes. \u00D2bviament, si queies en la trampa de preguntar pels ciclistes \u00E9s que donaves per descomptat que hi devia haver alguna ra\u00F3 per matar jueus o gitanos. Dilluns em va passar el mateix en escoltar la not\u00EDcia que els khmers rojos de Pol Pot assassinaven sense pietat els que, com jo, duien ulleres. Tampoc hi ha cap difer\u00E8ncia de fons entre el fet que un govern es dediqui a matar gent que porta ulleres o a matar gent en funci\u00F3 de qualsevol altra mena de classificaci\u00F3 arbitr\u00E0ria, encara que ens pugui semblar que no ho \u00E9s. I si ens ho sembla, malament. Per\u00F2 no vaig poder evitar de pensar: i per qu\u00E8 la gent que porta ulleres? Sembla ser que en la construcci\u00F3 mental d&amp;#039;aquests individus les ulleres eren -com parlar idiomes estrangers- un signe de cultura i d&amp;#039;educaci\u00F3 burgesa, de riquesa i, finalment, de contrarevoluci\u00F3, com se suposa que ho era el barret durant la Segona Rep\u00FAblica, que va ser radicalment substitu\u00EFt per la gorra.Aquestes classificacions dels humans estan for\u00E7a arrelades. Quan era petit, el primer de la classe duia ulleres. I a mi les ulleres em van fer renunciar al futbol i a les baralles de pati i decantar-me per distraccions m\u00E9s intel\u00B7lectuals. Els fabricants d&amp;#039;ulleres han hagut de lluitar tota la vida contra aquesta manera de veure les coses que els c\u00E0nons est\u00E8tics estableixen: els guapos i les guapes de les pel\u00B7l\u00EDcules no duen ulleres. Nom\u00E9s en duen les bibliotec\u00E0ries i els lletjos, com Woody Allen o com Superman quan es disfressa de Clark Kent. Llegeixo a la xarxa que, segons diversos estudis, els nens consideren m\u00E9s honestos i intel\u00B7ligents els companys que duen ulleres. I que la gent amb ulleres troba feina amb m\u00E9s facilitat.Les ulleres, encara tenen alguna cosa a veure amb la cultura? Repasso els consellers de Cultura de la Generalitat postfranquista i descobreixo que tots duen ulleres (Max Cahner, Joan Rigol, Joaquim Ferrer, Joan Guitart, Jordi Vilajoana, Caterina Mieras i Ferran Mascarell), llevat de Joan Maria Pujals, a qui nom\u00E9s recordo per la seva poc afortunada baralla amb Josep Maria Flotats. Per\u00F2 tot canvia. Ara, suposo que per passar per honestos, els quatre processats de Cambodja duen ulleres."^^<http://www.w3.org/2001/XMLSchema#string>
<http://www.ara.cat/cultura/Culpable-dur-ulleres_0_508149236.html>